# Hort ecològic escolar/Activitats educatives a l'hort (abans, durant i després)
## Activitats educatives abans d'anar a l'hort

A l'assemblea demanarem als nens el que saben de l'hort. Després si no han sorgit, podem fer les següents preguntes:

### Si no disposem d'un hort.

* On podem fer el planter?
* Què hem de tenir en compte perquè la seva ubicació sigui la correcta?
* Quin tipus de terra tenim?
Podem sortir al patí per comprovar-ho i mesurar l'espai.
Posteriorment farem un plànol de l'hort.

### Si tenim hort.

* Com podem preparar la terra?
* Què necessitarem?
* Quins materials farem servir?
* Què volem plantar? Verdures, plantes aromàtiques, arbres fruiters? Fer una fitxa amb el calendari de plantació per saber quan s'ha de plantar.
* Hem decidit que volem plantar però com hem de fer? Buscar informació per saber la distància i la profunditat.
* Com influeix el clima en el nostre hort.
* Sortirem a l'hort per comprovar el seu estat.

##### Farem un llistat del material i instruments bàsics per treballar un hort.

* Fanga: eina que serveix per remoure la terra i esponjar-la. • Aixada, tràmec o càvec: eina que serveix per a cavar i esponjar la terra. • Pala: eina que serveix per a fer sots, recollir, traslladar o remoure la terra. • Rascle o rampí: eina que serveix per a aplanar la terra, desfer petits terrossos o trencar la crosta superficial del terreny. • Aixadeta: eina igual que l’aixada però més petita, que serveix per fer solcs, sembrar, obrir forats, plantar o trasplantar. • Senalla: cabàs que serveix per contenir i transportar terra, adob, la collita. • Guants de jardiner: guants que serveixen per protegir les mans al realitzar qualsevol treball. • Set de jardineria: set que conté diverses eines i instruments de mida petita, com poden ser un rasclet, una paleta, unes tisores, etc. • Regadora: recipient que serveix per regar. • Mànega: tub flexible que serveix per regar. • Corda de jardiner: és una corda que es troba agafada per tots dos extrems per unes estaques, la qual facilita la creació de les fileres per al cultiu. • Motocultor: màquina d’un sol eix que serveix per a conrear i esponjar la terra.

## Activitats educatives a l'hort
### Si no disposem d'un hort.

* Triarem el millor lloc tenint en compte la ubicació, l'orientació.
* Un cop triat el lloc on fer l'hort, delimitar el seu espai. Ho podem fer amb bancals per poder treballar més fàcilment des dels passadissos.
* Posteriorment comencem a preparar la terra.

### Si tenim hort
#### Primer preparem la terra

* Arrencar les males herbes.
* Tirar-les al compostador. Explicar el seu funcionament i que podem abocar les restes orgàniques.
* Podem remoure la terra (motocultor, aixada).
* Tirem els fems o adob per enriquir la terra. Quin tipus hi han i com ho hem de fer?
* Posar terra bona a sobre.

#### Segon, un cop la terra està a punt, podem començar a plantar.

* Plantarem una llavor de mongeta i veurem el procés de germinació i la diferencia amb les altres llavors.
* Un cop plantat hem de tenir cura de l'hort i visitar-lo cada setmana o quinzenalment.
* Posarem rètols amb el nom de què hem plantat per poder-ho identificar fàcilment.
* Regarem. Quina quantitat d'aigua necessitarem i la seva importància en el creixement de les plantes. Freqüència del reg. Variacions segons l'estació, el clima, les plantes i la quantitat que tenim a l'hort, el substrat.
* Treure les males herbes.
* Control de plagues i malalties.
* Veure si totes les plantes, verdures creixen o per què no creixen: falta d'aigua, terra massa compacta, massa juntes, falta de nutrients, massa ombra, temperatura molt baixa o alta, plantada erròniament en diferent època. Portar un registre, d'aquesta forma podrem actuar perquè no ens torni a passar.
* Comprovarem tot el seu procés i ho podem fer amb un dibuix (inicial, durant el procés i final).
* Irem registrant les observacions que anem fent en una graella preparada anteriorment.

#### Finalment: Collita de les hortalisses.

* Fitxa amb les principals característiques de les hortalisses i les seves propietats.
* Els nens d'infantil classificació de les hortalisses: forma, color.
* Venda dels productes als familiars (per excursió final curs Cicle Superior).
* Tractament del sòl.

### Altres activitats.

* Observació dels animals de l'hort.
* Observació del creixement de les plantes, verdures o fruits de l'hort.
* Identificar les olors de l'hort.
* Fitxa del material de l'hort. Quantes plantes, verdures o fruits hi ha de cada. Fer un dibuix.

## Activitats educatives després d'anar a l'hort
### Podem escollir una verdura, planta o fruit de l'hort per treballar-ho posteriorment a l'aula.

* Realitzar tallers sobre el producte.
* Cantar cançons o inventar-les. Per exemple el vall de la civada.
* Jocs de paraules: trobar les paraules que s'amaguen a la sopa de lletres.
* Relacionar expressions de fruites i verdures amb el seu significat. Per exemple fer cara de pomes agres = estar enfadat.
* Fer un dibuix o fer modelatge amb fang, plastilina o material reciclable.
* Jugar a jocs cooperatius relacionats amb el material que tenim plantat a l'hort.
* Estudiar el vocabulari en català, castellà, anglès, francès.
* Cercar informació a l'ordinador sobre les característiques, origen, propietats del producte escollit, pot ser individual o per parelles i després posar-ho en comú tots junts a l'aula.
* Treballar el cicle de vida i les parts. Fer un dibuix.
* Fer un memory de les verdures, fruites o animals del nostre hort.
* Jocs de paraules: arrel, tija, fulla, flor, fruit per conèixer les parts de les plantes.
* Classificar les verdures segons la part que ens mengem.
* Posar cada verdura o fruita amb el seu menjar.
* Fer un treball de l'hort amb els conceptes nous que hem après.
* Ampliar el treball fet durant el curs a l'hort amb dibuixos, fotos, tradicions, coses que t'han explicat.

### Altres activitats

Després de la collita fer receptes de fàcil elaboració. I finalment provem les receptes elaborades.

## Bibliografia

http://mediambient.gencat.cat/web/.content/home/ambits_dactuacio/educacio_i_sostenibilitat/educacio_per_a_la_sostenibilitat/suport_educatiu/recursos_educatius/horts/3_hort_ecologic/ciencies_activitats/fem_ciencies_a_l_hort_activitats.pdf
http://blocs.xtec.cat/hortsmarti/activitats-de-lhort-per-triar-i-remenar/
http://vsf.org.es/sites/default/files/unidad_d_huerto_escolar.pdf
https://docs.google.com/viewerng/viewer?url=http://server3.slidetheme.com/uploads/Z2016/05/20/6zX2ArvWr8/644013e370fc4184efd3bd96632f365f.pdf
https://www.ruralcat.net/c/document_library/get_file?uuid=6cd2d14f-fe48-4063-80b7-bb5e89940d20&groupId=10136